b'\n_START_ARTICLE_\nPesem Evrovizije 1993\n_START_PARAGRAPH_\nPesem Evrovizije 1993 je bil 38. izbor za Pesem Evrovizije zapovrstjo. Gostila jo je Irska, zmagovalka na izboru prej\xc5\xa1njega leta. Tudi na tem izboru je zmagala Irska, ki jo je zastopala pevka Niamh Kavanagh s pesmijo In your eyes. To je bila \xc5\xbee peta irska zmaga in s tem se je Irska pridru\xc5\xbeila Franciji in Luksemburgu, ki sta bili dostlej dr\xc5\xbeavi z najve\xc4\x8d evrovizijskimi zmagami. Na izboru je tudi drugo mesto zasedla ista dr\xc5\xbeava kot leto poprej, in sicer Velika Britanija._NEWLINE_Izbor je potekal v mestu Millstreet in zanimivo je, da je to najmanj\xc5\xa1e mesto, ki je dotlej gostilo evrovizijski izbor. V \xc4\x8dasu izbora je Millstreet \xc5\xa1tel le 1500 prebivalcev.'